**8 Ohms lov**

8.1

Hva angir Ooms lov?

8.2

Skriv formelen for ohms lov på tre ulike måter

8.3

Hva menes med at spenning og strøm er proporsjonale størrelser?

8.4

En motstand er merket 2500 Ω, over motstanden er det målt 24 V. Hvor stor er strømmen gjennom motstanden?

8.5

En motstand er koblet til 12 V likespenning, strømmen gjennom motstanden er målt til 20 mA. Hvor stor resistans er det i motstanden?

8.6

I en elektrisk krets er spenningen *U* = 24 V og strømmen *I* = 1500 mA. Hvor stor er resistansen i kretsen?

8.7

Varmeelementet i en loddebolt er merket 12 Ω. Hvor stor er strømmen gjennom elementet når det er koblet til 24 V likespenning?

8.8

En motstand med resistans 9 Ω er koblet til 48 V likespenning. Et amperemeter er koblet i serie med motstanden. Hva viser amperemeteret?

8.9

Eksempel 8.2 i boka viser beregning av strømmen gjennom en motstand. Regn ut strømmen når motstanden er koblet til 24 V.